Diari Oficial de la Generalitat Valenciana


Sumari del DOGV 3256, del 03-06-1998 (1998/4501)

DECRET 72/1998, de 26 de maig, del Govern Valencià, pel qual se segreguen sengles porcions dels termes municipals d'Alcácer i Picassent (València), per a la seua agregació recíproca.
--------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/05/26/72/dof/vci/html**

### Dades del document

Número de DOGV
:   3256

Data del DOGV
:   03-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4501


Data del document
:   26-05-1998

Organisme emissor
:   Conselleria de Presidència

Tipus de document
:   Decret

DECRET 72/1998, de 26 de maig, del Govern Valencià, pel qual se segreguen sengles porcions dels termes municipals d'Alcácer i Picassent (València), per a la seua agregació recíproca. [1998/X4501]
  
Els ajuntaments d'Alcácer i Picassent van tramitar expedient amb caràcter voluntari per segregar i agregar, recíprocament, sengles porcions dels seus termes municipals.
  
L'expedient ha estat tramitat de conformitat amb les prescripcions legals, en haver-s'hi apreciat la concurrència de les circumstàncies exigides legalment per a procedir a la segregació.
  
L'article 31.8 de la Llei Orgànica 5/1982, de l'1 de juliol, d'Estatut d'Autonomia de la Comunitat Valenciana, atribueix a la Generalitat la competència exclusiva per a l'alteració de termes municipals, competència que és conforme al que disposa l'article 13 de la Llei 7/1985, de 2 d'abril, de Bases de Règim Local, i el Reial Decret 3318/1983, de 25 d'agost, de traspàs de funcions i serveis de l'administració de l'Estat a la Generalitat Valenciana en matèria d'Administració local.
  
En atenció d'aquests motius, a proposta del conseller de Presidència, conforme amb el Consell Jurídic Consultiu de la Comunitat Valenciana, prèvia deliberació del Govern Valencià, en la reunió del dia 26 de maig de 1998,
  
DECRETE
  
Article 1
  
1. Segregar sengles porcions dels termes municipals d'Alcácer i Picassent (València), per a la seua agregació recíproca.
  
2. Les porcions segregades són les següents:
  
a) Segregar del terme municipal d'Alcácer i agregar al terme de Picassent la següent porció de terme: parcel·la d'una superfície de 107.486 m2, corresponents a la franja de terme d'Alcácer, ubicada a l'oest de l'eix del by-pass (del p.k. 523, a l'eixida 524).
  
b) Segregar del terme municipal de Picassent, i agregar al terme d'Alcácer la següent porció de terme municipal: parcel·la d'una superfície de 144.106 m2, corresponents a la franja del terme de Picassent, emplaçada a l'est de l'eix del by-pass (des de l'eixida 524 al p.k. 524'750, punt d'intersecció amb l'eix de la variant Silla-Picassent) i al nord de la variant Picassent-Silla (del p.k. 524'750, punt d'intersecció mencionat, al límit amb el terme municipal de Silla, en una distància de 1540 metres lineals)
  
La nova línia de terme quedarà de la següent forma: la línia que circule per l'eix del by-pass (A-7); des del punt p.k. 523 fins el p.k. 524'750 (punt d'intersecció amb l'eix de la variant Silla-Picassent), i la línia que circule per l'eix de la variant Silla-Picassent des de la intersecció mencionada (p.k. 524'750) fins el límit amb el terme de Silla, en una distància de 1540 metres lineals.
  
Article 2
  
Es procedirà al delimitació de les porcions segregades, conforme a allò que s'ha disposat en el Reglament de Població i Demarcació Territorial de les Entitats Locals.
  
DISPOSICIONS FINALS
  
Primera
  
Es faculta el conseller de Presidència per dictar les disposicions que puga exigir el desenvolupament d'execució d'aquest decret.
  
Segona
  
Aquest decret produirà efectes a partir de l'endemà de la seua publicació en el Diari Oficial de la Generalitat Valenciana.
  
Els interessats podran interposar contra aquest decret, que posa fi a la via administrativa, després de la comunicació preceptiva al Govern Valencià, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació d'aquest decret, de conformitat amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 58.1 i 57.2.f) de la Llei de la Jurisdicció Contenciosa Administrativa (disposició addicional onzena de la citada Llei 30/1992). Tot això sense perjudici que s'utilitze qualsevol altra via que es considera oportuna.
  
València, 26 de maig de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Presidència,
  
JOSÉ JOAQUÍN RIPOLL SERRANO


Còpia Permalink ELI